Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8093

2. Megjegyzés: A fenti 1. megjegyzésben használt tengerszint és földfelszín feletti magasság kifejezések inkább barometrikus, azaz nyomásmagasságot, mint geometrikus, azaz földméréssel számított terepmagasságot jelentenek. Repülési terv – Flight plan A légiforgalmi szolgálati egységek rendelkezésére bocsátott, a légijármű tervezett repülésére vagy a repülés egy szakaszára vonatkozó meghatározott tájékoztatás. Repüléstájékoztató körzet – Flight information region Meghatározott kiterjedésű légtér, amelyen belül repüléstájékoztató és riasztó szolgálatot biztosítanak. Repüléstájékoztató központ – Flight information centre Repüléstájékoztató és riasztó szolgálat biztosítására létrehozott egység. 2007/70/II. szám Repüléstájékoztató szolgálat – Flight information service A repülések biztonságos és eredményes végrehajtásához hasznos tanácsok és tájékoztatások nyújtása céljából biztosított szolgálat. Repülőgép – Aeroplane Levegőnél nehezebb, hajtóművel működő légijármű, amely felhajtóerejét repülés közben főként az olyan felületekre ható aerodinamikai reakciókból nyeri, amelyek a repülés adott körülményei között rögzített helyzetben maradnak. Repülőtér – Aerodrome Szárazföldön vagy vízfelszínen kijelölt terület (beleértve bármely épületet, létesítményt és berendezést) amely egészében vagy részben a légijárművek érkezésére, indulására és felszíni mozgására kívánnak felhasználni. Repülőtéri forgalom – Aerodrome traffic A repülőtér munkaterületén működő összes légijármű és egyéb járművek valamint a repülőtér körzetében repülő összes légijármű forgalma. Megjegyzés: A repülőtér körzetében repülő légijárművön a repülőtér forgalmi körén működő, az oda besoroló és az onnan kilépő légijármű értendő. Repülőtéri forgalmi körzet – Aerodrome traffic zone A repülőtér körül a repülőtéri forgalom védelmére kialakított meghatározott kiterjedésű légtér. Repülőtéri irányító szolgálat – Aerodrome control service A repülőtéri forgalom számára létesített légiforgalmi irányító szolgálat. Repülőtéri irányító torony – Aerodrome control tower A repülőtéri forgalom számára légiforgalmi irányító szolgálat biztosítása céljából létesített egység. Riasztó szolgálat – Alerting service A kutatásra és mentésre szoruló légijárművek vonatkozásában a megfelelő szervek értesítésére és szükség esetén az ezekkel történő együttműködésre létesített szolgálat. Számított érkezési idő – Estimated time of arrival A műszerrepülési szabályok szerint végrehajtott repülések esetében az az időpont, amikor a légijármű a számítások szerint azon navigációs berendezéssel meghatározott kijelölt pont fölé érkezik, ahonnan a műszeres megközelítési eljárás megkezdődik; vagy amennyiben nincs ilyen a repülőteret kiszolgáló navigációs berendezés, az az időpont, amikor a légijármű a repülőtér fölé érkezik. A látás utáni szabályok szerint végzett repülések esetében az az időpont, amikor a légijármű a repülőtér fölé érkezik. Számított fékoldási idő – Estimated off-block time Az a számított időpont, amikor a légijármű megkezdi az indulással összefüggő mozgását. Szellemi tevékenységet befolyásoló anyagok – Psychoactive substances Alkohol, ópiumból vagy kenderből készített kábítószer, kokain, nyugtatók és altatók, egyéb izgató, serkentő, élénkítő-szerek, képzeteket keltő erős izgatószerek és illékony oldószerek a kávé és a dohányféleségek kivételével. Személyzet nélküli szabad léggömb – Unmanned free balloon Hajtómű és személyzet nélkül szabadon repülő, levegőnél könnyebb légijármű. 2007/70/II. szám Megjegyzés: A személyzet nélküli szabad léggömbök a 4. Függelék előírásai alapján nehéz, közepes és könnyű osztályba tartoznak. Szint – Level A levegőben levő légijármű függőleges helyzetére vonatkozó általános kifejezés, amely jelenthet földfelszín feletti vagy tengerszinthez viszonyított magasságot illetve repülési szintet. Tanácsadói légtér – Advisory airspace Meghatározott kiterjedésű légtér vagy kijelölt útvonal, amelyen belül légiforgalmi tanácsadói szolgálat áll rendelkezésre. Tanácsadói útvonal – Advisory route Kijelölt légi útvonal, amelyen légiforgalmi tanácsadói szolgálat áll rendelkezésre. Teljes számított repülési idő – Total estimated elapsed time IFR repülések esetében az a számított időtartam, amely a felszállástól addig szükséges, amíg a légijármű azon navigációs berendezéssel meghatározott kijelölt pont fölé érkezik, ahonnan a műszeres megközelítési eljárás megkezdődik; vagy amennyiben nincs ilyen a rendeltetési repülőteret kiszolgáló navigációs berendezés, az az időtartam, amely alatt a légijármű a rendeltetési repülőtér fölé érkezik. A VFR repülések esetében a felszállástól rendeltetési repülőtér fölé történő érkezésig számított időtartam. Tengerszint feletti magasság – Altitude Egy szint, egy pont vagy egy tárgy a közepes tengerszinthez viszonyított függőleges magassága. Tiltott terület – Prohibited area Egy állam földfelszíni területe vagy felségvizei felett elhelyezkedő meghatározott kiterjedésű légtér, amelyen belül a légijármű repülése tilos. Utazó emelkedés – Cruise climb Olyan repülőgép utazó repülés-végrehajtási módszer, amelynek során az útvonalon a tengerszint feletti repülési magasság a repülőgép tömegének csökkenésével növekszik. Utazómagasság – Cruising level Az a repülési szint, amelyet a légijármű a repülés jelentős szakasza során tart. Útirány – Track A légijármű repülési útvonalának vetülete a föld felületén, amelynek irányát bármely adott pontban általában északhoz (földrajzi, mágneses vagy földrajzi hálózati) viszonyított fok értékben fejezik ki. VFR A látvarepülési szabályok szerint történő üzemeltetés jelzésére használt rövidítés. VFR repülés – VFR flight A látvarepülési szabályok szerint végrehajtott repülés. VMC – Visual Meteorological Conditions A látás utáni időjárási körülmények jelzésére alkalmazott rövidítés. Várható bevezetési idő – Expected approach time Az az időpont, amikor légiforgalmi irányító szolgálat számítása szerint egy késleltetett érkező légijármű a leszálláshoz történő megközelítés végrehajtásához elhagyja a várakozási pontot. Megjegyzés: A várakozási pont elhagyásának tényleges időpontja a bevezetési engedélytől függ. 2007/70/II. szám Veszélyes légtér – Danger area Meghatározott méretű légtér, amelyen belül bizonyos kijelölt időpontokban a légijármű repülésére veszélyes tevékenység folyhat.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes